Dr Aleksandar Jović diplomirao je na Fakultetu za fizičku hemiju Univerziteta u Beogradu aprila 2008. godine. Doktorirao je septembra 2019. godine na Fakultetu za fizičku hemiju Univerziteta u Beogradu sa temom doktorske disertacije „Elektrodni materijali na bazi kompozita zeolita sa heteropoli kiselinama i karbonizovanim polianilinom za elektrohemijsku detekciju fenola u vodenim rastvorima“, pod mentorstvom prof. dr Vere Dondur i vanr. prof. dr Biljane Šljukić Paunković. Tokom studija bio je stipendista Ministarstva prosvete i sporta Republike Srbije. Dobitnik je godišnje nagrade Privredne komore Beograda za najbolji diplomski rad za školsku 2007/2008. godinu. Februara 2012. godine dobio je jednokratnu stipendiju Kongresa SAD za studijski boravak u SAD. Tokom studija bio je predsednik Studentskog parlamenta Univerziteta u Beogradu i član Stručnog tima Ministarstva prosvete za reformu visokog obrazovanja (HERE tim). Povodom 200. godina Univerziteta u Beogradu dobio je Plaketu Univerziteta u Beogradu za izuzetan doprinos razvoju studentskog organizovanja.

Od oktobra 2008. godine zaposlen je na Fakultetu za fizičku hemiju kao saradnik u nastavi. Za asistenta je izabran u novembru 2009. godine na istom fakultetu, a od 2016. godine je angažovan kao samostalni saradnik. Na Fakultetu za fizičku hemiju 2017. godine stekao je i zvanje istraživač-saradnik. Od avgusta 2019. godine angažovan je u Nacionalnom telu za akreditaciju i proveru kvaliteta u visokom obrazovanju (Nacionalno akreditaciono telo) na poslovima međunarodne saradnje, projekata i edukacije, a od juna 2020. godine je pomoćnik direktora Nacionalnog akreditacionog tela.

Bio je stalni član više odbora i komisija za obezbeđenje i unapređenje kvaliteta na Fakultetu za fizičku hemiju i Univerzitetu u Beogradu od 2008. do 2019. godine, kao i član radnih grupa Ministarstva prosvete, nauke i tehnološkog razvoja u vezi visokog obrazovanja.

Učestvovao je na nacionalnim naučnoistraživačkim projektima koje finansira Ministarstvo zaduženo za nauku, čiji je rukovodilac prof. dr Vera Dondur: 1) 2011 – 2019. godine „Porozni materijali na bazi oksida u zaštiti životne sredine od genotoksičnih supstanci“ (OI 172018); i 2) 2008 – 2010. godine „Strukturne modifikacije i reakcije mikroporoznih i mezoporoznih materijala“ (ON 142055).

Koautor je šest naučnih radova u međunarodnim časopisima, jednog univerzitetskog praktikuma: „Praktikum i zadaci iz Hemijske kinetike“, publikacija: „Od doktorskih studija ka doktorskim školama“, „Doktorske studije u Srbiji“, „Nauka u Srbiji 2010-2013“ i „Od Visoke škole i Liceja do danas: Univerzitet u Beogradu: 1808-2008“, kao i preko deset radova na temu reforme visokog obrazovanja u Srbiji, saopštenih na međunarodnim i domaćin naučnim skupovima. Organizovao veliki broj međunarodnih i domaćih stručnih skupova na temu razvoja i kvaliteta visokog obrazovanja.

Kao istraživač i finansijski administrator učestvovao je na više od 10 međunarodnih projekata: 1) četiri Erasmus+ CBHE projekta: „[FINanacial management, Accounting and Controlling curricula development for capacity building of public administration – FINAC](http://finac.org.rs/site/index)“, „[Development and implementation of system for performance evaluation for Serbian HEIs and system – PESHE](http://peshes.ius.bg.ac.rs/)“, „[Implementation of Dual Education in Higher Education of Serbia – DualEdu](https://dualedu.ef.uns.ac.rs/)“ i „[Institutional framework for development of the third mission of universities in Serbia – IF4TM](http://www.if4tm.kg.ac.rs/)”; 2) devet TEMPUS projekata: „[Restructuring of Doctoral Studies in Serbia – RODOS](http://rodos.edu.rs/)“, „[Striving towards Excellence in Veterinary Education – EDUVET](http://eduvet-tempus.edu.rs/)“, „[Towards Sustainable & Equitable Financing of Higher Education in Bosnia and Herzegovina, Montenegro and Serbia – FINHED](http://www.finhed.org/)“, „[Development of Policy-Oriented Training Programmes in the Context of the European Integration – DEPOCEI](http://www.depocei.org/)“, „[Fostering University Support Services and Procedures for Full Participation in the European Higher Education Area – FUSE](http://www.fuse.ni.ac.rs/)“, „[Reforming Foreign Language Studies in Serbia – REFLESS](http://www.refless.rs/)“, „[Governance and Management Reform in Higher Education in Serbia – GOMES](http://www.gomes.uns.ac.rs)“, „[Modernisation of Masters courses in Chemistry and Chemistry related programmes – MCHEM](http://www.tempus-mchem.ac.rs/)“ i „[Strengthening Student Role in Governance and Management at the Universities of Serbia in line with the Bologna Process - SIGMUS](http://www.sigmus.edu.rs/eng/)“; 3) H2020 MSCA-NIGHT projektu: „[Science in motion for Friday night commotion (SCIMFONICOM2018-19)](https://nocistrazivaca.wordpress.com/)“; i 4) Projektu Saveta Evrope: „[Strengthening Higher Education Reforms in Serbia](http://www.coe.org.rs/eng/tdoc_sr/coe_office_in_belgrade/projects_sr/?conid=62)“. Angažovan je i na projektima popularizacije nauke: Nauka oko nas i Festival nauke.